Euroopa Liidu Teataja L 163 , 20/06/2001 Lk 0014 - 0015



Komisjoni määrus (EÜ) nr 1205/2001, 19. juuni 2001, millega esimest korda muudetakse nõukogu määrust (EÜ) nr 2488/2000 S. Miloševići ja temaga seotud isikute rahaliste vahendite arestimise jätkamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 10. novembri 2000. aasta määrust (EÜ) nr 2488/2000 S. Miloševići ja temaga seotud isikute rahaliste vahendite arestimise jätkamise kohta ning määruste (EÜ) nr 1294/1999 ja (EÜ) nr 607/2000, samuti määruse (EÜ) nr 926/98 artikli 2 kehtetuks tunnistamise kohta, [1] eriti nimetatud määruse artikli 4 lõike 2 punkti a, ning arvestades järgmist: (1) Vastavalt määruse (EÜ) nr 2488/2000 artiklile 1 tuleb arestida kõik S. Miloševići ja temaga seotud isikute varad ja muud rahalised vahendid, mis asuvad väljaspool Jugoslaavia Liitvabariigi territooriumi, ning selliseid varasid ega rahalisi vahendeid ei tohi anda kõnealuste käesoleva määruse I lisas loetletud isikute kasutusse ega nende toetamiseks. Komisjonil on õigus muuta nimetatud lisa, võttes arvesse ühise seisukoha 2000/696/CFCP [2] rakendamiseks tehtud otsuseid. (2) Nõukogu muutis ühist seisukohta 2000/696/CFCP sätteid, mis käsitlevad Euroopa Liitu lubamise keelustamist, ühise seisukohaga 2001/155/CFCP. [3] Seepärast on vaja muuta määrust (EÜ) nr 2488/2000. (3) Käesolevas määruses sätestatud meetmed on kooskõlas määruse (EÜ) nr 2488/2000 artiklis 5 nimetatud korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2488/2000 I lisa asendatakse käesoleva määruse lisaga. Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. juuni 2001 Komisjoni nimel komisjoni liige Christopher Patten [1] EÜT L 287, 14.11.2000, lk 19. [2] EÜT L 287, 14.11.2000, lk 1. [3] EÜT L 57, 27.2.2001, lk 3. -------------------------------------------------- LISA " I LISA Milošević, Slobodan | Jugoslaavia Liitvabariigi endine president, sündinud Serbia Vabariigis Pozarevacis 20. augustil 1941 | Gajic-Milošević, Milica | Minia, sündinud 1970. aastal | Marković, Mirjana | Naine, sündinud 10. juulil 1942 | Milošević, Borislav | Vend, sündinud 1936. aastal | Milošević, Marija | Tütar, sündinud 1965. aastal | Milošević, Marko | Poeg, sündinud 2. juulil 1974 | Milutinovic, Milan | Serbia president, sündinud Serbia Vabariigis, Belgradis 19. detsembril 1942 | Ojdanic, Dragoljub | Endine kaitseminister, sündinud Serbia Vabariigis, Ravnis 1. juunil 1941 | Sainovic, Nikola | Endine asepeaminister, sündinud Serbia Vabariigis, Boris 7. detsembril 1948 | Stojilkovic, Vlajko | Endine siseminister, sündinud Serbia Vabariigis, Mala Krsnas 1937. aastal | Mrksic, Mile | Esitatud süüdistus endise Jugoslaavia asjade rahvusvahelises kriminaalkohtus (IT-95-13a), sündinud Horvaatias, Vriginmosti lähistel 20. juulil 1947 | Radic, Miroslav | Esitatud süüdistus endise Jugoslaavia asjade rahvusvahelises kriminaalkohtus (IT-95-13a), sündinud 1. jaanuaril 1961 | Sljivancanin, Veselin | Esitatud süüdistus endise Jugoslaavia asjade rahvusvahelises kriminaalkohtus (IT-95-13a), sündinud Montenegro Vabariigis, Zabljaki lähistel 13. juunil 1953 | " --------------------------------------------------